Яхшылыклар белән искә алып

	Күренекле татар шагыйре, талантлы рәссам Гакыйль Сәгыйровны Самара, Ульян өлкәләре һәм Татарстан халкы якташ дип саный. Шуңа да аның юбилейлары бу төбәкләрдә зурлап үткәрелә. Әгәр исән булса, 16 февральдә Гакыйль Сәгыйровка 80 яшь тулган булыр иде. 	 Өлкәбезнең милли оешмалары, шагыйрьнең иҗатына, тормышына битараф булмаган актив милләттәшләр бу зур юбилейны көтеп алдылар. Югарыда әйтеп үтелгән өч регионнан да кунаклар җыелып, Самараның Тимерюлчылар мәдәният сараенда бик матур әдәби-музыкаль кичә үткәрелде. Без бу турыда “Бердәмлек”нең 9нчы санында кыскача язган идек инде. Бүген игътибарыгызга чараның тулы язмасын тәкъдим итәбез.  Бу көнне Тимерюлчылар мәдәният сарае фойесында Гакыйль Сәгыйровның китаплары һәм рәсемнәре күргәзмәләре куелган иде. Бәйрәмне оештыру комитеты әзерләгән баннер да Гакыйль Сәгыйровның иҗатына, тормышына кагылышлы мәгълүматларга бай булып, үзенә җәлеп итеп торды.  
	---	
Бердәмлек

	№ --- | 05.03.2018	


